LocalDoc/ldquad_v2_retrieval-reranked huggingface dataset:
Mariya Stadnik

Həlledici görüşdə isə onun rəqibi Rusiya nümayəndəsi Liliya Kasharova oldu. Gərgin idman mübarizəsi şəraitində baş tutan görüşün üçüncü hissəsində Mariya Stadnik rəqibi üzərində qələbə qazandı və Avropa Çempionatının qızıl medalına sahib oldu.Amma həmin ilin iyununda Beynəlxalq Güləş Federasiyası (FILA) Mariya Stadnikdən götürülən qan analizində qadağan olunan dərman preparatı hesab olunan furosemidin tapıldığını bildirdi və o, Avropa Çempionatında qazandığı qızıl medaldan məhrum edildi. Həmçinin ona bir il müddətinə beynəlxalq turnirlərdə mübarizə aparmamaq cəzası da verildi. 2007-ci il: Azərbaycana gəlişi və Olimpiadaya vəsiqə qazanması 2007-ci ilin aprelində Mariya Stadnikin bir il müddətinə beynəlxalq turnirlərdə mübarizə aparmamaq cəzası başa çatdı. İlin əsas turniri sentyabrda baş tutacaq Dünya Çempionatı idi. Həmin turnir 2008-ci il Olimpiadasına lisenziya verirdi. Amma yığmanın "bir nömrəsi" olmaq uğrunda gərgin rəqabət var idi. 2004-cü il Olimpiadasının qalibi olan İrina Merleni analıq məzuniyyətini başa vurmuşdu və idman formasını bərpa eləmişdi.
Mariya Stadnik

Onun əsas məqsədi 2008-ci il Olimpiadası idi. Komandanın məşqçiləri 18 yaşlı Mariya Stadnikin gənc və təcrübəsiz olduğunu və sentyabrda Dünya Çempionatına İrina Merleninin yollanacağını bildirdilər. Əsas məqsədi 2008-ci il Olimpiadasında mübarizə aparmaq olan gənc Mariya Stadnik isə Ukrayna yığmasından ayrıldı. 2007-ci ildə Dünya Çempionatı Azərbaycanda baş tutacaqdı. Bu ərəfələrdə Azərbaycan Güləş Federasiyası (AGF) qadın güləşçilərdən ibarət Azərbaycan yığmasının formalaşdırılması üçün digər yığmalardan güləşçiləri heyətinə cəlb eləməyə başladı. Rusiyadan Mariya Kaçina, Latviyadan Olesya Zamula, Belarusdan isə Yuliya Ratkeviç Azərbaycan yığmasının heyətinə cəlb edildi. Azərbaycan Güləş Federasiyası (AGF) Mariya Stadniki də Azərbaycan yığmasının heyətində mübarizə aparmağa dəvət elədi.
Mariya Stadnik

Mariya Stadnik də həmin dəvəti qəbul elədi və bununla da o, Azərbaycan yığmasının heyətində beynəlxalq turnirlərdə mübarizə aparmağa başladı.2007-ci ilin əsas turniri 16–24 sentyabrda baş tutan Dünya Çempionatı idi. Heydər Əliyev adına İdman Arenasında baş tutan turnirdə Mariya Stadnik sentyabrın 21-də mübarizə apardı. Turnirin 1/32 final mərhələsində onun rəqibi Rumıniya nümayəndəsi Kristina Kroitoru oldu. Həmin görüşdə Mariya Stadnik rəqibi üzərində vaxtından əvvəl qələbə qazandı (6:0, 4:0) və 1/16 final mərhələsinə adladı. Bu mərhələdə onun rəqibi Cənubi Koreya nümayəndəsi Kim Hyun-Jo oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (2:0, 8:0) və 1/8 final mərhələsinə adladı. Bu mərhələdə onun rəqibi Dünya və Avropa Çempionatının qalibi olan Almaniya nümayəndəsi Briqitte Vaqner oldu.
Mariya Stadnik

Gərgin idman mübarizəsi şəraitində baş tutan görüşdə Mariya Stadnik rəqibinə 2:0 (1:0, 4:2) hesabı ilə qalib gəldi və çempionatın 1/4 final mərhələsinə adladı. Bu mərhələdə isə onun rəqibi 2004-cü il Afina Olimpiadasının finalçısı olan Yaponiya nümayəndəsi Çiharu İço oldu. Bu görüşdə gərgin idman mübarizəsi şəraitində baş tutdu. Nəticədə Mariya Stadnik rəqibinə 1:2 (1:0, 1:1, 1:1) hesabı ilə məğlub oldu və mübarizəni təsəlliverici qrupda davam elədi. Mariya Stadnik bu qrupun birinci görüşündə ABŞ nümayəndəsi Stefani Murata ilə üz-üzə gəldi. Həmin görüşdə də Mariya Stadnik rəqibinə məğlub oldu (1:2, 1:1).
Mariya Stadnik

Bu görüşdən sonra qadın güləşi üzrə Azərbaycan yığmasının baş məşqçisi Nazim Əlicanov müsahibəsində "referilərin qərarını ədalətsiz" adlandırdı. Nəticədə Dünya Çempionatını yeddinci pillədə başa vuran Mariya Stadnik 2008-ci il Olimpiadasına vəsiqə qazandı. Bununla da o, Olimpiya Oyunlarına lisenziya qazanan birinci azərbaycanlı qadın güləşçi oldu.Mariya Stadnik 2007-ci ilin sonlarında Donetsk şəhərində baş tutan beynəlxalq turnirdə mübarizə apardı və bütünc rəqibləri üzərində qələbə qazanaraq turnirin qalibi oldu. 2008-ci il: Olimpiadalarda debüt və bürünc medal 2008-ci ilin əsas turniri 8–24 avqustda Çində baş tutacaq XXIX Yay Olimpiya Oyunları idi. Olimpiadaya ciddi hazırlaşan Mariya Stadnik, altı ay ərzində bir sıra beynəlxalq turnirlərdə çıxış elədi. Mariya Stadnik əvvəlcə 24–28 yanvarda Rusiyada baş tutan İvan Yarıginin xatirəsinə həsr olunan beynəlxalq turnirdə mübarizə apardı. Əvvəlcə Rusiya nümayəndəsi Lyobov Solnihova, sonra isə Qazaxıstan nümayəndəsi Ulduz Eşimovaya qalib gələn Mariya Stadnik, turnirin yarım-final mərhələsində məğlub oldu və mübarizəsini bürünc medal uğrunda görüşdə davam elədi.
Mariya Stadnik

Bu görüşdə Birləşmiş Krallıq nümayəndəsi Yana Rattiqan üzərində qələbə qazanan Mariya Stadnik turnirin bürünc medalına sahib oldu.Fevral ayında Mariya Stadnik qadın güləşçilərdən ibarət Azərbaycan yığması ilə birgə Belarusda təlim-məşq toplanışlarında oldu. Daha sonra isə o, 22–24 fevralda Kiyev şəhərində baş tutan beynəlxalq turnirdə mübarizə apardı. Finala gedən yolda bütün rəqiblərinə qalib gələn Mariya Stadnik, həlledici görüşdə ABŞ nümayəndəsi Klarissa Çun üzərində qələbə qazandı və turnirin qalibi oldu.Daha sonra Mariya Stadnik 1–6 apreldə Finlandiyanın Tampere şəhərində baş tutan Avropa Çempionatında mübarizə apardı. 2 il əvvəl Rusiyada baş tutan turnirin qalibi olsa da, dopinqə görə titulundan məhrum edilən Mariya Stadnik, bu səfər Avropa Çempionatının qalibi olmağa iddialı idi. Turnirin 1/8 final mərhələsində Rumıniya nümayəndəsi Kristina Kroitoruya (2:0), 1/4 final mərhələsində isə Ukrayna nümayəndəsi Alehsandra Koquta (6:5) qalib gələn Mariya Stadnik, yarım-final mərhələsində Yunanıstan nümayəndəsi Fani Psata üzərində qələbə qazandı (4:1) və Avropa Çempionatının final görüşünə vəsiqə qazandı. Həlledici görüşdə onun rəqibi 2006-cı ildə Avropa Çempionatının qalibi olan Fransa nümayəndəsi Vanessa Bubryem oldu. Həmin görüşdə rəqibi üzərində 8:2 hesabı ilə qələbə qazanan Mariya Stadnik Avropa Çempionatının qızıl medalına sahib oldu.
Mariya Stadnik

Bununla da o, Avropa Çempionatlarının qalibi olmağı bacaran birinci azərbaycanlı qadın güləşçi oldu. Aprelin sonlarında Mariya Stadnik Odessa şəhərində baş tutan beynəlxalq turnirdə mübarizə apardı. Nəticədə bütün rəqibləri üzərində qələbə qazanan Mariya Stadnik beynəlxalq turnirin qalibi oldu.Mariya Stadnikin növbəti turniri 26–30 iyunda baş tutan Heydər Əliyevin xatirəsinə həsr olunan Qızıl Qran-Pri beynəlxalq turniri oldu. Bütün rəqibləri üzərində qələbə qazanan Mariya Stadnik, turnirin qızıl medalına sahib oldu.Olimpiadadan əvvəl Mariya Stadnik iyulda Kosiçe şəhərində baş tutan gənclər arasında Avropa Çempionatında mübarizə apardı. Finala gedən yolda Polşa nümayəndəsi Angeliha Qlaba, Rusiya nümayəndəsi Elza Tazetdinovaya və İsveç nümayəndəsi Karolina Loevhvista qalib gələn Mariya Stadnik, turnirin həlledici görüşündə Ukrayna nümayəndəsi Maryana Bezruha üzərində qələbə qazandı və gənclər arasında Avropa Çempionatının qalibi oldu. Bundan sonra bütün diqqətlər 2008-ci il Olimpiadasına yönəldi.
Mariya Stadnik

XXIX Yay Olimpiya Oyunları 2008-ci ilin əsas turniri 8–24 avqustda Çində baş tutan XXIX Yay Olimpiya Oyunları idi. Qadın güləşçilərdən ibarət Azərbaycan yığmasının heyətinə üç güləşçi — Mariya Stadnik (-48 Kq. ), Yelena Komarova (-55 Kq.) və Olesya Zamula (-62 Kq.) daxil edildi. İl ərzində Avropa Çempionatının və Qızıl Qran-Pri beynəlxalq turnirinin qalibi olan Mariya Stadnik avqustun 16-da mübarizə apardı.Mariya Stadnikin 1/8 final mərhələsində rəqibi Kanada nümayəndəsi Karol Huyn oldu. Gərgin idman mübarizəsi şəraitində baş tutan görüşün birinci hissəsində Mariya Stadnik rəqibinə 4:5 hesabı ilə məğlub oldu.
Mariya Stadnik

Görüşün növbəti hissəsində də rəqibinə məğlub olan (0:2) Mariya Stadnik olimpiada da final uğrunda mübarizəsini dayandırdı. Karol Huyn turnirin final görüşünə vəsiqə qazandıqından Mariya Stadnik, təsəlliverici qrupda mübarizə apardı. Təsəlliverici qrupun birinci görüşündə onun rəqibi Cənubi Koreya nümayəndəsi Kim Hyu-Jo oldu. Görüşün birinci hissəsində Mariya Stadnik rəqibinə 1:0 hesabı ilə qalib gəldi. Görüşün növbəti hissəsi isə gərgin idman mübarizəsi şəraitində baş tutdu və nəticədə Mariya Stadnik rəqibinə 4:2 hesabı ilə qalib gəldi. Bununla da Mariya Stadnik olimpiadanın bürünc medal uğrunda görüşünə vəsiqə qazandı.
Mariya Stadnik

Bu görüşdə onun rəqibi Qazaxıstan nümayəndəsi Tatyana Amanjol oldu. Görüşün birinci hissəsində 2:1, növbəti hissəsində isə 8:0 hesabları ilə qali gələn Mariya Stadnik, XXIX Yay Olimpiya Oyunlarının bürünc medalına sahib oldu. Bununla da o, həm də Olimpiya Oyunlarında medala sahib olan birinci azərbaycanlı qadın güləşçi oldu. Olimpiadanın qalibi Kanada nümayəndəsi Karol Hyun, finalçısı Yaponiya nümayəndəsi Çiharu İço oldu. Digər bürünc medala isə Mariya Stadnikin Ukrayna yığmasından ayrılmasına səbəb olan rəqibi İrina Merleni oldu. Mariya Stadnik təltitetmə mərasimindən sonra Azerisport.com idman portalına verdiyi müsahibəsində məqsədinin turnirin qızıl medalı olduğunu bildirdi.Azərbaycan Prezidenti İlham Əliyevin 29 sentyabr 2008-ci il tarixli 3017 nömrəli Sərəncamına əsasən XXIX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasili qızı Stadnik "Tərəqqi" medalı ilə təltif edildi.
Mariya Stadnik

Gənclər və idman naziri Azad Rəhimovun 31.10.2008-ci il tarixli əmrinə əsasən isə Mariya Stadnika Azərbaycanın idman ustası adı verildi.Olimpiadadan sonra Mariya Stadnik Yaponiyada baş tutan Dünya Çempionatında mübarizə aparmalı idi. Amma sentyabrın sonlarında Mariya Stadnik məşq zamanı onurğa sütunundan zədə aldı və 2008-ci ili başa vurmalı oldu.2008-ci ilin nəticələrinə əsasən Mariya Stadnik Gənclər və İdman Nazirliyinin versiyasına görə ilin ən yaxşı on idmançısından biri seçildi. Mariya Stadnik həmçinin Azerisport.com idman portalının oxucularının versiyasına görə 76 faiz səslə ilin ən yaxşı qadın idmançısı seçildi. 2009-cu il: Dünya Çempionatında zəfər Mariya Stadnikin olimpiadadan sonra birinci turniri 2009-cu ilin fevralında Kiyev şəhərində baş tutan beynəlxalq turnir oldu. Finala gedən yolda bütün rəqiblərinə qalib gələn Mariya Stadnik, həlledici görüşdə ötən il olimpiadada məğlub olduğu Kanada nümayəndəsi Karol Huyn ilə üz-üzə gəldi. Bu səfər Mariya Stadnik rəqibi üzərində qələbə qazandı və beynəlxalq turnirin qalibi oldu.2009-cu ilin birinci nüfuzlu turniri 31 mart-5 apreldə Litvanın Vilnüs şəhərində baş tutan Avropa Çempionatı oldu. Ötən il Finlandiyada Avropa Çempionatının qalibi olan Mariya Stadnik, titulunu qorumağa iddialı idi. Mariya Stadnikin çempionatın 1/8 final mərhələsində rəqibi Rusiya nümayəndəsi Liliya Kasharova idi. Mariya Stadnik bu rəqibinə üç il əvvəl Rusiyada baş tutan Avropa Çempionatının final görüşündə qalib gəlsə də, sonradan həmin görüşün nəticələri Beynəlxalq Güləş Federasiyası (FILA) tərəfindən ləğv edilmişdi.
Mariya Stadnik

Gərgin idman mübarizəsi şəraitində baş tutan görüşdə Mariya Stadnik rəqibinə qalib gəldi (4:0, 5:4) və turnirin 1/4 final mərhələsinə adladı. Bu mərhələdə onun rəqibi Ukrayna nümayəndəsi Mariya Livaç oldu. Bu görüşdə Mariya Stadnik rəqibi üzərində inamlı qələbə qazandı (4:0, 2:0) və turnirin yarım-final mərhələsinə adladı. Bu mərhələdə onun rəqibi Polşa nümayəndəsi İvona Mathovsha oldu. Həmin görüşdə də Mariya Stadnik rəqibinə qalib gəldi (4:0, 1:0) və Avropa Çempionatının final görüşünə vəsiqə qazandı. Həlledici görüşdə onun rəqibi Rumıniya nümayəndəsi Ester Dobre oldu.
Mariya Stadnik

Final görüşündə də Mariya Stadnik rəqibi üzərində inamlı qələbə qazandı. Görüşün birinci hissəsində rəqibinə 6:0 hesabı ilə qalib gələn Mariya Stadnik, növbəti hissədə cəmi 25 saniyə ərzində rəqibi üzərində 8:0 hesabı ilə qələbə qazandı və vaxtından əvvəl görüşün qalibi oldu. Bununla da Mariya Stadnik növbəti dəfə Avropa Çempionatının qızıl medalına sahib oldu.Avropa Çempionatından sonra Mariya Stadnik 16–20 iyulda baş tutan Heydər Əliyevin xatirəsinə həsr olunan Qızıl Qran-Pri beynəlxalq turnirində mübarizə apardı. Bir il əvvəl turnirin qalibi olan Mariya Stadnik, bu səfərdə qızıl medala iddialı idi. Mariya Stadnik əvvəlcə 1/8 final mərhələsində Rumıniya nümayəndəsi Kristina Kroitoruya (2:0, 4:0), sonra isə 1/4 final mərhələsində Qazaxıstan nümayəndəsi Ulduz Eşimovaya (1:0, 4:1) qalib gəldi və turnirin yarım-final mərhələsinə adladı. Bu mərhələdə onun rəqibi Yaponiya nümayəndəsi Sahamato Mahiho oldu. Gərgin idman mübarizəsi şəraitində baş tutan görüşdə Mariya Stadnik rəqibinə məğlub oldu və mübarizəni bürünc medal uğrunda görüşdə davam elədi.
Mariya Stadnik

Bu görüşdə isə Mariya Stadnik Kanada nümayəndəsi Lindse Raşton üzərində qələbə qazandı (4:0, 4:1) və Qızıl Qran-Pri beynəlxalq turnirinin bürünc medalına sahib oldu.Dünya Çempionatından əvvəl Mariya Stadnik 12–14 avqustda Polşanın Varşava şəhərində baş tutan beynəlxalq turnirdə mübarizə apardı. Finala gedən yolda Finlandiya nümayəndəsi Savola Sarianaya və Ukrayna nümayəndəsi Lyudmila Baluşhinaya qalib gələn Mariya Stadnik, həlledici görüşdə Rusiya nümayəndəsi Larisa Oorjah üzərində qələbə qazandı və turnirin qalibi oldu.2009-cu ilin əsas turniri 20–28 sentyabrda Herninq şəhərində baş tutan Dünya Çempionatı idi. Mariya Stadnik turnirdən əvvəl qadın güləşçilərdən ibarət Azərbaycan yığmasının heyətində təlim-məşq toplanışlarında oldu. Çempionatdan on gün əvvəl elan olunan heyətə yığmanın lideri Mariya Stadnik də daxil edildi. Mariya Stadnik turnirdə sentyabrın 23-də mübarizə apardı. Mariya Stadnikin birinci rəqibi Belarus nümayəndəsi Tatyana Qurnoviç oldu. Həmin görüşün birinci hissəsindəcə (1:20 dəqiqə) Mariya Stadnik rəqibi üzərində təmiz qələbə qazandı və 1/8 final mərhələsinə adladı.
Mariya Stadnik

Bu mərhələdə onun rəqibi İspaniya nümayəndəsi Sara Sançez oldu. Bu görüşdə isə Mariya Stadnik cəmi 18 saniyə ərzində rəqibi üzərində qələbə qazandı və 1/4 final mərhələsinə adladı. Bu mərhələdə onun rəqibi Ukrayna nümayəndəsi Lyudmila Baluşha oldu. Gərgin idman mübarizəsi şəraitində baş tutan görüşdə Mariya Stadnik qalib gəldi (4:4, 4:2) və turnirin yarım-final mərhələsinə adladı. Finala gedən yolda onun rəqibi Birləşmiş Krallıq nümayəndəsi Yana Rattiqan oldu. Yana Rattiqan həm də onun baldızı idi. Həmin görüşdə Mariya Stadnik inamlı qələbə qazandı (2:0, 6:0) və Dünya Çempionatının final görüşünə vəsiqə qazandı.
Mariya Stadnik

Həlledici görüşdə onun rəqibi Rusiya nümayəndəsi Larisa Oorjah oldu. Mariya Stadnik bu rəqibini avqustda Polşada baş tutan beynəlxalq turnirin final görüşündə məğlub eləmişdi. Bu səfərdə Mariya Stadnik rəqibi üzərində qələbə qazandı (4:0, 2:0) və bununla da Dünya Çempionatının qalibi oldu. Bu minvalla o, həm də Arif Abdullayev və Fərid Mansurovdan sonra Dünya Çempionatının qalibi olmağı bacaran üçüncü azərbaycanlı güləşçi, həmçinin birinci azərbaycanlı qadın güləşçi oldu.2009-cu il ərzində Avropa və Dünya Çempionatlarının qalibi olan, Kiyevdə və Varşavada baş tutan beynəlxalq turnirlərdə qızıl medallara sahib olan Mariya Stadnik, Gənclər və İdman Nazirliyinin versiyasına görə ilin ən yaxşı on idmançısından biri seçildi. Mariya Stadnik həmçinin Azerisport.com idman portalının oxucularının versiyasına görə isə 56 faiz səslə növbəti dəfə ilin ən yaxşı qadın idmançısı seçildi.Dünya Çempionatında qələbədən sonra 20 yaşlı Mariya Stadnik ana olmaq üçün müvəqqəti olaraq idmandan uzaqlaşdı. Mariya Stadnik 2010-cu ildə Azərbaycanda baş tutacaq Avropa Çempionatında və Rusiyada baş tutacaq Dünya Çempionatında mübarizə aparmayacağını, idman formasını 2011-ci ildə bərpa edəcəyini bildirdi.
Mariya Stadnik

2010-cu il iyulun 22-də Mariya Stadnikin oğlu dünyaya gəldi. 2011-ci il: Üçüncü dəfə Avropa çempionluğu Mariya Stadnik 2011-ci ildə məşqlərini bərpa elədi. Onun analıq məzuniyyətindən sonra mübarizə apardığı birinci turnir 11–14 fevralda İstanbulda baş tutan Yaşar Doğunun xatirəsinə həsr olunan beynəlxalq turnir idi. Əvvəlcə Türkiyə nümayəndəsi Filiz Çıhrıhçı, sonra isə digər Türkiyə nümayəndəsi Burcu Kebiç üzərində qələbə qazanan Mariya Stadnik, final görüşündə Qırğızıstan nümayəndəsi Mixrniso Nurmatovaya qalib gəldi və Yaşar Doğunun xatirəsinə həsr olunan beynəlxalq turnirin qalibi oldu.2011-ci ilin əsas turnirlərindən biri 28 mart-4 apreldə Almaniyanın Dortmund şəhərində baş tutan Avropa Çempionatı idi. Mariya Stadnik turnirin 1/8 final mərhələsində rəqibi İspaniya nümayəndəsi Sara Sançez idi. Həmin görüşdə Mariya Stadnik rəqibi üzərində inamlı qələbə qazandı (4:0, 6:0) və 1/4 final mərhələsinə adladı. Bu mərhələdə onun rəqibi Birləşmiş Krallıq nümayəndəsi Yana Rattiqan idi. Bu görüşdə də Mariya Stadnik inamlı qələbə qazandı (4:0, 4:0) və çempionatın yarım-final mərhələsinə adladı. Finala gedən yolda onun rəqibi Polşa nümayəndəsi İvona Mathovsha oldu.
Mariya Stadnik

Gərgin idman mübarizəsi şəraitində baş tutan görüşdə Mariya Stadnik rəqibinə qalib gəldi (4:0, 4:4) və üçüncü dəfə Avropa Çempionatının final görüşünə vəsiqə qazandı. Həlledici görüşdə onun rəqibi Ukrayna nümayəndəsi Kristina Daranutsa oldu. Bu görüşdə Mariya Stadnik rəqibi üzərində vaxtından əvvəl qələbə qazandı və üçüncü dəfə Avropa Çempionatının qızıl medalına sahib oldu. Bununla da o, Namiq Abdullayev və Xetaq Qazyumovdan sonra üç dəfə Avropa Çempionatının qalibi olmağı bacaran üçüncü azərbaycanlı güləşçi oldu. Çempionatdan sonra Mariya Stadnik müsahibəsində "Avropa Çempionatlarında ciddi rəqibləri" olmadığını bildirdi.Dünya Çempionatından əvvəl Mariya Stadnik bir sıra beynəlxalq turnirlərdə mübarizə apardı Əvvəlcə o, Avstriyanın Qoetsiz şəhərində baş tutan "Austrian Ladies Open" beynəlxalq turnirində mübarizə apardı. Nəticədə Mariya Stadnik turnirin final görüşündə Polşa nümayəndəsi Yulita Omilusih üzərində qələbə qazandı və turnirin qalibi oldu.Dünya Çempionatına hazırlıq mərhələsi çərçivəsində sonuncu turnir 8–10 iyulda baş tutan Heydər Əliyevin xatirəsinə həsr olunan beynəlxalq turnir idi.
Mariya Stadnik

Bu turnirdə mübarizə aparacaq Azərbaycan yığmasının heyətinə Mariya Stadnik də cəlb edildi. Əvvəlcə Birləşmiş Krallıq nümayəndəsi Yana Rattiqana, sonra isə Qırğızıstan nümayəndəsi Mixrniso Nurmatovaya qalib gələn Mariya Stadnik, final görüşündə Ukrayna nümayəndəsi Olehsandra Koqut üzərində qələbə qazandı və Qızıl Qran-Pri beynəlxalq turnirinin qalibi oldu.2011-ci ilin əsas turniri 12–18 sentyabrda İstanbul şəhərində baş tutan Dünya Çempionatı idi. Həmin turnir 2012-ci ildə London şəhərində (Birləşmiş Krallıq) baş tutacaq XXX Yay Olimpiya Oyunlarına lisenziya verirdi. Karyerasında üçüncü dəfə Dünya Çempionatında mübarizə aparacaq Mariya Stadnik, turnirdən əvvəl "güclü rəqiblərə rəğmən turnirin qalibi olmaq üçün İstanbula yollandığını" bildirmişdi. Mariya Stadnik çempionatda sentyabrın 14-də mübarizə apardı. Onun 1/32 final mərhələsində rəqibi Argentina nümayəndəsi Patrisia Bermudez oldu. Həmin görüşdə Mariya Stadnik rəqibi üzərində inamlı qələbə qazandı (6:0, 2:0) və turnirin 1/16 final mərhələsinə adladı.
Mariya Stadnik

Bu mərhələdə onun rəqibi Qazaxıstan nümayəndəsi Ulduz Eşimova oldu. Bu görüşdə də Mariya Stadnik qalib gəldi (4:0, 2:0) və növbəti mərhələyə adladı. 1/8 final mərhələsində onun rəqibi Venesuela nümayəndəsi Mayelis Karipa oldu. Həmin görüşdə Mariya Stadnik rəqibi üzərində vaxtından əvvəl qələbə qazandı (5:0, 6:0) və turnirin 1/4 final mərhələsinə adladı. Bu mərhələdə onun rəqibi 2008-ci il Dünya Çempionatının qalibi olan ABŞ nümayəndəsi Klarissa Çun oldu. Bu görüşdə də Mariya Stadnik rəqibinə qalib gəldi (3:1, 3:0) və çempionatın yarım-final mərhələsinə adladı.
Mariya Stadnik

Finala gedən yolda onun rəqibi Kolumbiya nümayəndəsi Karolina Kastillo oldu. Həmin görüşdə Mariya Stadnik rəqibi üzərində vaxtından əvvəl asan qələbə qazandı (6:0, 4:0) və növbəti dəfə Dünya Çempionatının final görüşünə vəsiqə qazandı. Həlledici görüşdə onun rəqibi Yaponiya nümayəndəsi Hitomi Obara oldu. Hitomi Obara yeddi dəfə Dünya Çempionatlarının qalibi olan təcrübəli və titullu güləşçi oldu. Mübarizə apardığı son beş turnirin hamısında qızıl medala sahib olan Mariya Stadnik, sonuncu dəfə 2009-cu ilin iyununda məğlub olmuşdu. Final görüşü gərgin idman mübarizəsi şəraitində baş tutdu.
Mariya Stadnik

Görüşün birinci hissəsində Mariya Stadnik rəqibinə 3:2 hesabı ilə qalib gəlsə də, görüşün növbəti hissəsində Hitomi Obara rəqibi üzərində minimal hesabla qələbə qazandı (1:0). Həlledici hissədə də Hitomi Obara Mariya Stadnikdən minimal hesabla üstün oldu (1:0) və final görüşünün qalibi oldu. Mariya Stadnik isə Dünya Çempionatının gümüş medalına sahib oldu və bir il sonra baş tutacaq London Olimpiadasına vəsiqə qazandı.Mariya Stadnik üçün 2011-ci ilin son turniri Birləşmiş Krallıqın London şəhərində baş tutan FILA Test Turniri oldu. Final görüşündə Almaniya nümayəndəsi Alexandra Enqelhardta qalib gələn Mariya Stadnik, turnirin qalibi oldu.2011-ci il ərzində Avropa Çempionatının qızıl, Dünya Çempionatının isə gümüş medalına sahib olan Mariya Stadnik, Gənclər və İdman Nazirliyinin versiyasına görə ilin ən yaxşı on idmançısından biri seçildi. Azerisport.com idman portalının oxucularına görə isə o, ilin ən yaxşı qadın idmançısı seçildi. 2012-ci il: London Olimpiadasında final 2012-ci ilin fevralında Beynəlxalq Güləş Federasiyası (FILA) tərəfindən Mariya Stadnik 2011-ci ilin ən yaxşı qadın güləşçisi seçildi.
Mariya Stadnik

Mariya Stadnik bu adı qazanan üçüncü azərbaycanlı güləşçi oldu. Bundan əvvəl 2010-cu ildə Xetaq Qazyumov və 2011-ci ildə Şərif Şərifov da bu adı qazanmışdı. Mariya Stadnik üçün 2012-ci il London Olimpiadasına görə əhəmiyyətli il idi. Olimpiadadan əvvəl Mariya Stadnik bir sıra beynəlxalq turnirlərdə mübarizə apardı, Azərbaycan yığması ilə birgə təlim-məşq toplanışlarında oldu. 2012-ci ildə Mariya Stadnikin birinci turniri 14–16 fevralda Kiyev şəhərində baş tutan beynəlxalq turnir oldu. Finala gedən yolda bütün rəqibləri üzərində qələbə qazanan Mariya Stadnik, həlledici görüşdə prinsipial rəqibi olan İrina Merleni ilə üz-üzə gəldi. Stadnik və Merleni birinci dəfə beynəlxalq turnirlərdə üz-üzə gəlirdi.
Mariya Stadnik

Həmin görüş Mariya Stadnik üçün əhəmiyyətli idi. Məhz beş il əvvəl İrina Merleni ilə rəqabətə görə o, yığmadan ayrılmışdı. Final görüşü gərgin idman mübarizəsi şəraitində baş tutdu. Görüşün birinci hissəsində Mariya Stadnik rəqibinə minimal hesabla qalib gəldi (1:0). Görüşün növbəti hissəsində də rəqibindən minimal hesabla (1:0) üstün olan Mariya Stadnik, beynəlxalq turnirin qalibi oldu. Mariya Stadnik final görüşündən sonra müsahibəsində İrina Merleninin güləş fəlsəfəsinə bələd olduğunu bildirdi.2012-ci ilin martında Serbiyanın Belqrad şəhərində Avropa Çempionatı baş tutdu. Üç dəfə Avropa Çempionatının qalibi olan Mariya Stadnik bu səfər turnirdə mübarizə aparmadı və qadın güləşçilərdən ibarət Azərbaycan yığmasının baş məşqçisi Rövşən Umudov onu Mərziqet Bəhəmmədova ilə əvəzlədi.
Mariya Stadnik

Bundan sonra bütün diqqətlər olimpiada da oldu. Mariya Stadnikin Olimpiadadan əvvəl sonuncu turniri mayda Almaniyanın Dormaqen şəhərində baş tutan Almaniya Qran-Prisi turniri oldu. Nəticədə Mariya Stadnik turnirin final görüşündə Polşa nümayəndəsi Yulita Omilusih üzərində qələbə qazandı və turnirin qalibi oldu.XXX Yay Olimpiya Oyunları 2012-ci ilin əsas turniri 25 iyul-12 avqustda Birləşmiş Krallıqın London şəhərində baş tutan XXX Yay Olimpiya Oyunları idi. Dörd il əvvəl Çində olimpiadanın bürünc medalına sahib olan Mariya Stadnik, ötən dörd il ərzində Dünya və Avropa Çempionatlarının, beynəlxalq turnirlərin qalibi oldu. Mariya Stadnik bu səfər London Olimpiadasının favoritlərindən biri hesab olunurdu.Mariya Stadnik London Olimpiadasında avqustun 8-də mübarizə apardı. Təsnifat mərhələsindən azad olan Mariya Stadnikin 1/8 final mərhələsində rəqibi ABŞ nümayəndəsi Klarissa Çun oldu. Klarissa Çun 2008-ci ildə Dünya Çempionatının qalibi olmuşdu.
Mariya Stadnik

Bundan əvvəl Mariya Stadnik Klarissa Çun ilə 2008 və 2011-ci illərdə üz-üzə gəlmişdi və hamısında qələbə qazanmışdı. Bu səfər də qalib gələn tərəf Mariya Stadnik oldu. Görüşün birinci hissəsində 2:0 hesabı ilə qalib gələn Mariya Stadnik, növbəti hissədə rəqibi üzərində 4:0 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Polşa nümayəndəsi İvona Mathovsha oldu. Karyerası ərzində İvona Mathovshanın ən ciddi uğuru 2012-ci ildə Avropa Çempionatının qalibi olmaq idi. Bundan əvvəl Mariya Stadnik İvona Mathovsha ilə 2009 və 2011-ci illərdə üz-üzə gəlmişdi və hamısında qalib gəlmişdi. Bu səfər də qalib gələn tərəf Mariya Stadnik oldu.
Mariya Stadnik

Görüşün birinci hissəsində 2:0 hesabı ilə qalib gələn Mariya Stadnik, növbəti hissədə rəqibi üzərində 4:1 hesabı ilə qələbə qazandı və olimpiadanın yarım-final mərhələsinə adladı. Bu mərhələdə onun rəqibi isə İrina Merleni oldu. Mariya Stadnik prinsipial rəqibi ilə bu səfər olimpiada finalı uğrunda mübarizə aparmalı idi. Mariya Stadnik və İrina Merleni bir dəfə — olimpiadadan altı ay əvvəl Kiyevdə üz-üzə gəlmişdi və onda Mariya Stadnik rəqibinə qalib gəlmişdi. Bu səfər də görüş gərgin idman mübarizəsi şəraitində baş tutdu. Görüşün birinci hissəsində Mariya Stadnik minimal hesabla qalib gəldi — 1:0. Görüşün növbəti hissəsində də Mariya Stadnik rəqibindən üstün oldu — 4:0.
Mariya Stadnik

Bununla da Mariya Stadnik London Olimpiadasının final görüşünə vəsiqə qazandı.Həlledici görüşdə Mariya Stadnikin rəqibi Yaponiya nümayəndəsi Hitomi Obara oldu. Mariya Stadnik 8 dəfə Dünya Çempionatının qalibi olan Hitomi Obara ilə bir dəfə — bir il əvvəl İstanbulda baş tutan Dünya Çempionatının final görüşündə üz-üzə gəlmişdi və onda Hitomi Obara rəqibinə qalib gəlmişdi. Bu səfər də final görüşü gərgin idman mübarizəsi şəraitində baş tutdu. Mariya Stadnik görüşün birinci hissəsində rəqibi üzərində 4:0 hesabı ilə inamlı qələbə qazandı. Görüşün növbəti hissəsində isə Hitomi Obara rəqibinə minimal hesabla qalib gəldi (1:0). Bu da görüşün taleyində həlledici məqamlardan biri oldu.
Mariya Stadnik

Psixoloji üstünlüyü ələ alan Hitomi Obara görüşün üçüncü hissəsində də rəqibinə qalib gəldi (2:0) və olimpiadanın qalibi oldu. Mariya Stadnik isə XXX Yay Olimpiya Oyunlarının gümüş medalına sahib oldu. Mariya Stadnik həm də 2 dəfə Olimpiya Oyunlarının medalına sahib olmağı bacaran dördüncü azərbaycanlı idmançı oldu. Qadın güləşçilərdən ibarət Azərbaycan yığmasının baş məqşçisi Məhəmməd Əliömərov final görüşündən sonra müsahibəsində bunları bildirdi: "Mariya Stadnik final görüşünə yaxşı başlamışdı. Birinci hissədə fəal idi. Başa düşə bilmirəm, niyə növbəti hissədə belə güləşmədi."
Mariya Stadnik

Mariya Stadnik isə təltifetmə mərasimindən dərhal sonra müsahibəsində bunları bildirdi: "mən gümüş medalı qazanmadım, qızıl medalı itirdim. Rəqibimdən üstün idim. Amma məğlub oldum. Növbədə Rio-de-Janeyro Olimpiadası var." Həmçninin olimpiadanın qalibi olan Hitomi Obara müsahibəsində "Mariya Stadnikin layiqli rəqib olduğunu" bildirdi.Azərbaycan Prezidenti İlham Əliyevin 31 sentyabr 2012-ci il tarixli 2399 nömrəli Sərəncamına əsasən XXX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasili qızı Stadnik Azərbaycan Prezidentinin fəxri diplomu ilə təltif edildi. Mariya Stadnik həm də Gənclər və İdman Nazirliyinin versiyasına görə 2012-ci ilin ən yaxşı 20 idmançısından biri seçildi.London Olimpiadasında sonra Mariya Stadnik növbəti dəfə ana olmaq üçün müvəqqəti olaraq idmandan uzaqlaşdı.
Mariya Stadnik

Mariya Stadnik 2013-cü il ərzində baş tutan beynəlxalq turnirlərdə, Dünya və Avropa Çempionatlarında mübarizə aparmadı. 2013-cü il mayın 24-də Mariya Stadnikin qızı dünyaya gəldi. 2014-cü il: Finlandiyada qazanılan dördüncü Avropa çempionluğu Tədricən idman formasını bərpa edən Mariya Stadnik, 2014-cü ildən beynəlxalq turnirlərdə mübarizə aparmağa başladı. Analıq məzuniyyətdən sonra Mariya Stadnikin birinci turniri 8–10 fevralda Fransanın Paris şəhərində baş tutan Qran-Pri turniri oldu. Mariya Stadnik turnirin 1/8 final mərhələsində ABŞ nümayəndəsi Klarissa Çun ilə üz-üzə gəldi. Həmin görüşdə Mariya Stadnik rəqibinə 6:2 hesabı ilə qalib gəldi və 1/4 final mərhələsinə adladı.
Mariya Stadnik

Bu mərhələdə onun rəqibi İsveç nümayəndəsi Cosefine Fredrihsen oldu. Bu görüşdə Mariya Stadnik rəqibi üzərində 10:2 hesabı ilə qələbə qazandı və turnirin yarım-final mərhələsinə adladı. Bu mərhələdə isə onun rəqibi Fransa nümayəndəsi Julie Sabatie oldu. Bu görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və Paris Qran-Prisinin final görüşünə vəsiqə qazandı. Həlledici görüşdə onun rəqibi Kanada nümayəndəsi Cessiha McDonald oldu. Gərgin idman mübarizəsi şəraitində baş tutan görüşdə Mariya Stadnik rəqibinə 5:4 hesabı ilə qalib gəldi və Paris Qran-Prisinin qalibi oldu.
Mariya Stadnik

2014-cü ilin əsas turnirlərində biri apreldə baş tutacaq Avropa Çempionatı idi. Mariya Stadnik bu turnirə qadın güləşçilərdən ibarət Azərbaycan yığmasının heyətində Kiyevdə hazırlaşdı.Avropa Çempionatından əvvəl Mariya Stadnik 1–2 martda İsveçin Klippan şəhərində baş tutan Klippan Lady Open beynəlxalq turnirində mübarizə apardı. Mariya Stadnik turnirin 1/16 final mərhələsində ABŞ nümayəndəsi Allena Somera ilə üz-üzə gəldi. Həmin görüşdə Mariya Stadnik rəqibinə 11:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi Norveç nümayəndəsi Silje Kippernes oldu. Bu görüşdə Mariya Stadnik rəqibi üzərində 10:0 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi Bolqarıstan nümayəndəsi Elitsa Yanhova oldu.
Mariya Stadnik

Üçüncü görüşündə də Mariya Stadnik rəqibinə vaxtından əvvəl qalib gəldi (10:0) və turnirin yarım-final mərhələsinə adladı. Bu mərhələdə isə onun rəqibi ABŞ nümayəndəsi Alisa Lampe oldu. Bu görüşdə Mariya Stadnik rəqibi üzərində 10:4 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi ABŞ nümayəndəsi Vihtoriya Antoni oldu. Bu görüşdə də Mariya Stadnik rəqibi üzərində vaxtından əvvəl 11:0 hesabı ilə qələbə qazandı və Klippan Lady Open beynəlxalq turnirinin qalibi oldu. Avropa Çempionatından əvvəl qadın güləşçilərdən ibarət Azərbaycan yığması Belarusda təlim-məşq toplanışlarında oldu.2014-cü ilin əsas turnirlərindən biri 1–6 apreldə Finlandiyanın Vantaa şəhərində baş tutan Avropa Çempionatı oldu.
Mariya Stadnik

Karyerası ərzində beşinci dəfə Avropa Çempionatında mübarizə aparan Mariya Stadnikin 1/8 final mərhələsində rəqibi Rusiya nümayəndəsi Nadejda Federova idi. Həmin görüşdə Mariya Stadnik rəqibi üzərində 14:2 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi Macarıstan nümayəndəsi Mersedes Deneş oldu. Bu görüşdə Mariya Stadnik rəqibinə 10:0 hesabı ilə qalib gəldi və turnirin yarım-final mərhələsinə adladı. Finala gedən yolda onun rəqibi Rumıniya nümayəndəsi Madalina Linquraru oldu. Bu görüşdə də Mariya Stadnik rəqibi üzərində asan qələbə qazandı (11:0) və çempionatın final görüşünə vəsiqə qazandı. Həlledici görüşdə isə onun rəqibi Ukrayna Natalya Pulhovsha oldu.
Mariya Stadnik

Final görüşündə də Mariya Stadnik vaxtından əvvəl asan qələbə qazandı (11:0) və dördüncü dəfə Avropa Çempionatının qızıl medalına sahib oldu. Dörd görüşün üçündə vaxtından əvvəl qalib gələn Mariya Stadnik, həm də dörd dəfə Avropa Çempionatının qalibi olmağı bacaran birinci azərbaycanlı güləşçi oldu.Sentyabrda baş tutacaq Dünya Çempionatına hazırlıq məqsədilə Mariya Stadnik iyunda Almaniyanın Dormanqen şəhərində baş tutan Almaniya Qran-Prisində mübarizə apardı. Mariya Stadnik turnirin 1/16 final mərhələsində Polşa nümayəndəsi İvona Mathovsha ilə üz-üzə gəldi. Həmin görüşdə Mariya Stadnik rəqibinə 10:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi Kanada nümayəndəsi Cessiha McDonald oldu. Bu görüşdə Mariya Stadnik rəqibi üzərində 16:5 hesabı ilə qələbə qazandı və 1/4 final mərhələsinə adladı.
Mariya Stadnik

Bu mərhələdə onun rəqibi Rusiya nümayəndəsi Yelena Vostrihova oldu. Üçüncü görüşündə də Mariya Stadnik rəqibinə qalib gəldi (8:0) və turnirin yarım-final mərhələsinə adladı. Bu mərhələdə isə onun rəqibi Kanada nümayəndəsi Jasmin Mian oldu. Bu görüşdə Mariya Stadnik rəqibi üzərində 11:0 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi Almaniya nümayəndəsi Keti Bumqartner oldu. Final görüşündə də Mariya Stadnik rəqibi üzərində qələbə qazandı (4:0) və Almaniya Qran-Prisinin qızıl medalına sahib oldu.Dünya Çempionatına hazırlığın son mərhələsi Kiyev şəhərində baş tutan təlim-məşq toplanışları və 25–28 iyulda baş tutacaq Heydər Əliyevin xatirəsinə həsr olunan Qızıl Qran-Pri beynəlxalq turniri idi. Mariya Stadnik Qızıl Qran-Pri turnirinin 1/8 final mərhələsində Niderland nümayəndəsi Cessiha Blazsha üzərində təmiz qələbə qazandı və 1/4 final mərhələsinə adladı.
Mariya Stadnik

Bu mərhələdə onun rəqibi Qazaxıstan nümayəndəsi Tatyana Amanjol oldu. Bu görüşdə Mariya Stadnik rəqibinə vaxtından əvvəl 11:0 hesabı ilə qalib gəldi və turnirin yarım-final mərhələsinə adladı. Finala gedən yolda onun rəqibi Yaponiya nümayəndəsi Yuhi İrie oldu. Həmin görüşdə də Mariya Stadnik rəqibi üzərində qələbə qazandı (12:1) və turnirin final görüşünə vəsiqə qazandı. Həlledici görüşdə onun rəqibi Rusiya nümayəndəsi Yelena Vostrihova oldu. Final görüşündə Mariya Stadnik rəqibi üzərində təmiz qələbə qazandı və üçüncü dəfə Qızıl Qran-Pri beynəlxalq turnirinin qalibi oldu.
Mariya Stadnik

2014-cü ilin əsas turniri 8–14 sentyabrda Daşkənd şəhərində baş tutan Dünya Çempionatı oldu. Karyerası ərzində dördüncü dəfə Dünya Çempionatında mübarizə aparan Mariya Stadnik, turnirin qalibi olmağa iddialı idi. Analıq məzuniyyətdən sonra idman formasını bərpa edən Mariya Stadnik, 2014-cü il ərzində mübarizə apardığı bütün turnirlərin qalibi olmuşdu. Mariya Stadnik turnirin 1/16 final mərhələsində Birləşmiş Krallıq nümayəndəsi Yana Rattiqan ilə üz-üzə gəldi. Həmin görüşdə Mariya Stadnik rəqibi üzərində vaxtından əvvəl 11:0 hesabı ilə qələbə qazandı və 1/8 final mərhələsinə adladı. Bu mərhələdə onun rəqibi Çin nümayəndəsi Le Çun oldu. Bu görüşdə də Mariya Stadnik rəqibinə qalib gəldi (8:0) və 1/4 final mərhələsinə adladı.
Mariya Stadnik

Bu mərhələdə onun rəqibi Argentina nümayəndəsi Patrisia Bermudez oldu. Üçüncü görüşündə də Mariya Stadnik rəqibi üzərində inamlı qələbə qazandı (10:0) və turnirin yarım-final mərhələsinə adladı. Finala gedən yolda onun rəqibi Polşa nümayəndəsi İvona Mathovsha oldu. Bundan əvvəl Mariya Stadnik və İvona Mathovsha dörd dəfə üz-üzə gəlmişdi və bütün görüşlərdə Mariya Stadnik inamlı qələbə qazanmışdı. Bu səfər isə görüş gərgin idman mübarizəsi şəraitində baş tutdu. Görüşün birinci hissəsində Mariya Stadnik rəqibinə 2:0 hesabı ilə qalib gəldi.
Mariya Stadnik

Görüşün növbəti hissəsinin əvvəllərində isə Mariya Stadnik hesabı 4:0 elədi. Mariya Stadnikin növbəti dəfə qələbə qazanacağını gözlənilən halda, rəqibi İvona Mathovsha geri dönüş elədi. Əvvəlcə hesabı bərabərləşdirən İvona Mathovsha, görüşün başa çatmasına beş saniyə qala fənd tətbiq elədi və nəticədə Mariya Stadnik üzərində 5:4 hesabı ilə qələbə qazandı. Bu nəticədə Dünya Çempionatının gözlənilməz nəticələrindən biri idi. Belə olan halda Mariya Stadnik bürünc medal uğrunda mübarizə apardı. Bu görüşdə isə Mariya Stadnik Rumıniya nümayəndəsi Alina Vuç üzərində 11:0 hesabı ilə inamlı qələbə qazandı və Dünya Çempionatının bürünc medalına sahib oldu. Turnirin qalibi isə final görüşündə İvona Mathovshayaya qalib gələn Yaponiya nümayəndəsi Eri Tosaha oldu.
Mariya Stadnik

Təltifetmə mərasimindən sonra Mariya Stadnik müsahibəsində İvona Mathovshayaya məğlub olsa belə, onun özünə rəqib hesab eləmədiyini bildirdi.2014-cü ilin noyabrında Mariya Stadnik 2015-ci ildə baş tutacaq I Avropa Oyunlarının 11 idman elçisindən biri seçildi. İlin sonlarında Mariya Stadnik Paris şəhərində Azərbaycan və Fransa güləş yığmaları arasında baş tutan yoldaşlıq görüşündə çıxış elədi. Mariya Stadnik rəqibinə qalib gəldi və Azərbaycan yığmasının qələbəsində pay sahibi oldu.İl ərzində Avropa Çempionatında və dörd beynəlxalq turnirdə qızıl medala sahib olan Mariya Stadnik, Gənclər və İdman Nazirliyinin versiyasına görə 2014-cü ilin ən yaxşı on idmançısından biri seçildi. Mariya Stadnik həm də Azerisport.com idman portalının versiyasına görə ilin ən yaxşı on idmançısından biri seçildi. 2015-ci il: Avropa Oyunlarında qələbə 2015-ci il Mariya Stadnik üçün əhəmiyyətli bir il idi. İyunda I Avropa Oyunları, sentyabrda isə olimpiya lisenziyası verən Dünya Çempionatı baş tutacaqdı. Mariya Stadnikin 2015-ci ildə birinci turniri 14–15 fevralda İsveçin Klippan şəhərində baş tutan Klippan Lady Open beynəlxalq turniri oldu.
Mariya Stadnik

Bir il əvvəl həmin turnirin qalibi olan Mariya Stadnik, bu səfərdə qızıl medala iddialı idi. Onun turnirin 1/16 final mərhələsində Norveç nümayəndəsi Silje Kippernes ilə üz-üzə gəldi. Həmin görüşdə Mariya Stadnik rəqibinə təmiz qalib gəldi və 1/8 final mərhələsinə adladı. Bu mərhələdə onun rəqibi İsveç nümayəndəsi Fredriha Pettersson oldu. Bu görüşdə Mariya Stadnik rəqibi üzərində 12:2 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi Yaponiya nümayəndəsi Miho İqaraşi oldu. Üçüncü görüşündə də Mariya Stadnik rəqibinə asan qalib gəldi (10:0) və turnirin yarım-final mərhələsinə adladı.
Mariya Stadnik

Bu mərhələdə isə onun rəqibi Polşa nümayəndəsi İvana Mathovsha oldu. Beş ay əvvəl Dünya Çempionatının yarım-final mərhələsində gözlənilmədən məğlub olduğu rəqibinə, Mariya Stadnik bu səfər qalib gəldi. Bu görüşdə Mariya Stadnik rəqibi üzərində 6:1 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi Yaponiya nümayəndəsi Kiha Kaqata oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və növbəti dəfə Klippan Lady Open beynəlxalq turnirinin qalibi oldu. Mariya Stadnikin növbəti turniri 6–8 martda Rusiyanın St. Peterburq şəhərində baş tutan Dünya Kuboku oldu.
Mariya Stadnik

Azərbaycan yığması bu turnirdə "A" qrupunda ABŞ, Polşa və Yaponiya yığmaları ilə mübarizə apardı. Birinci turda Azərbaycan yığması ABŞ yığması ilə üz-üzə gəldi. Həmin görüşdə Mariya Stadnik rəqibinə qalib gəlsə də, ümumi nəticədə Azərbaycan yığması məğlub oldu. Növbəti turda isə Azərbaycan yığması Polşa yığması ilə üz-üzə gəldi. Bu görüşdə də Mariya Stadnik rəqibinə qalib gəldi və Azərbaycan yığmasının qələbəsində pay sahibi oldu. Üçüncü turda isə Azərbaycan yığması Yaponiya yığması ilə üz-üzə gəldi.
Mariya Stadnik

Üçüncü görüşündə də Mariya Stadnik rəqibi üzərində qələbə qazansa da, ümumi nəticədə Azərbaycan yığması rəqibinə məğlub oldu. Nəticədə qrup mərhələsini üçüncü pillədə başa vuran Azərbaycan yığması, beşinci yer uğrunda görüşdə Ukrayna yığması ilə üz-üzə gəldi. Həmin görüşdə Mariya Stadnik növbəti dəfə rəqibinə qalib gəldi və Azərbaycan yığmasının qələbəsində pay sahibi oldu. Bununla da Azərbaycan yığması turniri beşinci pillədə başa vurdu. Dörd görüşün hamısında qalib gələn Mariya Stadnik isə Azərbaycan yığmasının uğurunda əsas pay sahibi oldu.Bu turnirdən sonra Mariya Stadnik iyunda baş tutacaq I Avropa Oyunlarına hazırlığını təlim-məşq toplanışlarında davam elədi. Apreldə Bolqarıstanda baş tutan təlim-məşq toplanışları mayda Kiyev şəhərində davam elədi.
Mariya Stadnik

Mariya Stadnik turnirin startından on gün əvvəl Azerisport.com idman portalına verdiyi müsahibəsində "ideal idman formasında olduğunu və Avropa Oyunlarının qalibi olmağa iddialı olduğunu" bildirdi. Mariya Stadnik iyunun 8-də Avropa Oyunlarının məşəlini güləş turnirinin baş tutacağı Heydər Əliyev adına İdman Arenasına gətirdi. I Avropa Oyunları 12–28 iyunda baş tutdu. Mariya Stadnik turnirdə iyunun 15-də mübarizə apardı. Mariya Stadnikin 1/8 final mərhələsində rəqibi Portuqaliya nümayəndəsi Liliana Santos oldu. Həmin görüşdə Mariya Stadnik rəqibi üzərində 12:2 hesabı ilə asan qələbə qazandı və 1/4 final mərhələsinə adladı.
Mariya Stadnik

Bu mərhələdə onun rəqibi Fransa nümayəndəsi Culie Sabati oldu. Bu görüşdə Mariya Stadnik rəqibinə vaxtından əvvəl 11:0 hesabı ilə qalib gəldi və turnirin yarım-final mərhələsinə adladı. Finala gedən yolda isə onun rəqibi Polşa nümayəndəsi İvona Mathovsha oldu. Həmin görüşdə Mariya Stadnik rəqibi üzərində təmiz qələbə qazandı və I Avropa Oyunlarının final görüşünə vəsiqə qazandı. Həlledici görüşdə onun rəqibi 20 yaşlı Bolqarıstan nümayəndəsi Elitsa Yanhova oldu. Final görüşünü Azərbaycan Prezidenti İlham Əliyev, birinci xanım Mehriban Əliyeva, Milli Məclisin sədri Oqtay Əsədov və gənclər və idman naziri Azad Rəhimov arenadan canlı izlədi.
Mariya Stadnik

Final görüşündə Mariya Stadnik rəqibindən tam üstün idi. Nəticədə Mariya Stadnik rəqibi üzərində vaxtından əvvəl 12:1 hesabı ilə qələbə qazandı və I Avropa Oyunlarının qalibi oldu. Təltifetmə mərasimi zamanı Mariya Stadnika qızıl medalı birinci xanım Mehriban Əliyeva təqdim elədi.Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamına əsasən I Avropa Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasili qızı Stadnik "Şöhrət" ordeni ilə təltif edildi.I Avropa Oyunlarında sonra bütün diqqətlər sentyabrda baş tutacaq Dünya Çempionatında idi. Bu çempionatdan əvvəl Mariya Stadnik iyulda Polşanın Varşava şəhərində baş tutan Poland Open beynəlxalq turnirində mübarizə apardı. Mariya Stadnikin turnirin 1/16 final mərhələsində Belarus nümayəndəsi Viyaleta Çirih ilə üz-üzə gəldi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi Polşa nümayəndəsi İvona Mathovsha oldu.
Mariya Stadnik

Bu görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi Rusiya nümayəndəsi Nadejda Federova oldu. Üçüncü görüşündə də Mariya Stadnik rəqibinə vaxtından əvvəl qalib gəldi (10:0) və turnirin yarım-final mərhələsinə adladı. Bu mərhələdə isə onun rəqibi Polşa nümayəndəsi Anna Luhasiah oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və turnirin final görüşünə vəsiqə qazandı. Həlledici görüşdə isə onun rəqibi Ukrayna nümayəndəsi Nataluya Pulhovsha oldu.
Mariya Stadnik

Beşinci görüşündə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və Poland Open beynəlxalq turnirinin qalibi oldu.2015-ci ilin əsas turniri 6–12 sentyabrda Birləşmiş Ştatların Las-Veqas şəhərində baş tutan Dünya Çempionatı oldu. Bu turnir 2016-cı ildə Rio-de-Janeyro şəhərində (Braziliya) baş tutacaq XXXI Yay Olimpiya Oyunlarına lisenziya verirdi. Bu çempionat Mariya Stadnikin mübarizə aparacağı beşinci Dünya Çempionatı oldu. Mariya Stadnik turnirin 1/16 final mərhələsində Niderland nümayəndəsi Cessiha Blazsha ilə üz-üzə gəldi. Həmin görüşdə Mariya Stadnik rəqibi üzərində vaxtından əvvəl 11:0 hesabı ilə qələbə qazandı və 1/8 final mərhələsinə adladı. Bu mərhələdə onun rəqibi Peru nümayəndəsi Talia Malqui oldu.
Mariya Stadnik

Bu görüşdə də Mariya Stadnik rəqibinə vaxtından əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə isə onun rəqibi Qazaxıstan nümayəndəsi Tatyana Amanjol oldu. Həmin görüşdə də Mariya Stadnik rəqibi üzərində qələbə qazandı (11:2) və turnirin yarım-final mərhələsinə adladı. Finala gedən yolda onun rəqibi Çin nümayəndəsi Li Hu oldu. Həmin görüşdə Mariya Stadnik rəqibinə təmin qalib gəldi və Dünya Çempionatının final görüşünə vəsiqə qazandı. Karyerası ərzində üçüncü dəfə Dünya Çempionatının həlledici görüşünə vəsiqə qazanan Mariya Stadnikin bu görüşdə rəqibi Yaponiya nümayəndəsi Eri Tosaha oldu.
Mariya Stadnik

Eri Tosaha bundan əvvəl 2013 və 2014-cü illərdə baş tutan Dünya Çempionatlarının qalibi olan gənc güləşçi idi. Final görüşü gərgin idman mübarizəsi şəraitində baş tutdu. Birinci hissənin sonlarında Eri Tosaha passiv mübarizə apardığına görə Mariya Stadnika bir bal verildi — 1:0. Növbəti hissədə də Eri Tosaha passiv mübarizə aparırdı və nəticədə Mariya Stadnika daha bir bal verildi — 2:0. Görüşün başa çatmasına altı saniyə qala Eri Tosaha rəqibinə fənd tətbiq elədi və hesabı bərabərləşdirdi — 2:2. Bundan sonra Mariya Stadnikin məşqçidi referilərə etirazını bildirsə də, nəticədə dəyişmədi və final görüşünün qalibi Eri Tosaha oldu.
Mariya Stadnik

Mariya Stadnik isə Dünya Çempionatının gümüş medalına sahib oldu.2015-ci il ərzində Klippan Lady Open və Poland Open beynəlxalq turnirlərinin, Avropa Oyunlarının qalibi olan Mariya Stadnik Gənclər və İdman Nazirliyinin versiyasına görə ilin ən yaxşı on idmançısından biri seçildi. Mariya Stadnik həmçinin Azərbaycan Güləş Federasiyasının (AGF) versiyasına görə 2015-ci ilin qadın güləşçisi elan edildi. 2016-cı il: Rio-de-Janeyro Olimpiadasında gərgin final 2016-cı ilin əsas turniri avqutsda Braziliyanın Rio-de-Janeyro şəhərində baş tutacaq XXXI Yay Olimpiya Oyunları idi. Karyerasında üçüncü dəfə olimpiadada mübarizə aparacaq Mariya Stadnik, bu turnirə ciddi hazırlaşırdı. Mariya Stadnikin 2016-cı ildə birinci turniri 12–14 fevralda Kiyev şəhərində baş tutan beynəlxalq turnir oldu. Mariya Stadnik turnirin 1/4 final mərhələsində Ukrayna nümayəndəsi Nataliya Pulhovsha, 1/2 final mərhələsində isə digər Ukrayna nümayəndəsi Mariya Georgiyeva üzərində vaxtından əvvəl 10:0 hesabları ilə qələbə qazandı və turnirin final görüşünə vəsiqə qazandı. Həlledici görüşdə isə onun rəqibi digər Ukrayna nümayəndəsi Olehsandra Koqut oldu.
Mariya Stadnik

Bu görüşdə də rəqibinə qalib gələn Mariya Stadnik, beynəlxalq turnirin qalibi oldu. Daha sonra Mariya Stadnik 8–14 martda Latviyanın Riqa şəhərində baş tutan Avropa Çempionatında mübarizə apardı. Karyerası ərzində altıncı dəfə Avropa Çempinatında çıxış edən Mariya Stadnik, martın 8-də mübarizə apardı. Mariya Stadnik turnirin 1/8 final mərhələsində Ukrayna nümayəndəsi Olehsandra Kuqot ilə üz-üzə gəldi. Həmin görüşdə Mariya Stadnik rəqibinə vaxtında əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə onun rəqibi Rusiya nümayəndəsi Valentina İslamova oldu.
Mariya Stadnik

Gərgin idman mübarizəsi şəraitində baş tutan görüşdə Mariya Stadnik rəqibi üzərində 5:2 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi Bolqarıstan nümayəndəsi Elitsa Yanhova oldu. Bu görüşdə Mariya Stadnik rəqibi üzərində təmiz qələbə qazandı və Avropa Çempionatının final görüşünə vəsiqə qazandı. Həlledici görüşdə isə onun rəqibi Rumıniya nümayəndəsi Alina Vuç oldu. Bu görüşdə də Mariya Stadnik rəqibi üzərində asan qələbə qazandı — 10:0. Bununla da Mariya Stadnik beşinci dəfə Avropa Çempionatının qızıl medalına sahib oldu.Mariya Stadnikin olimpiadaya son hazırlıq mərhələsi iyunda Kiyev şəhərində baş tutan təlim-məşq toplanışları və Polşanın Spala şəhərində baş tutan Poland Open beynəlxalq turniri idi. Mariya Stadnik Poland Open beynəlxalq turnirinin 1/4 final mərhələsində Polşa nümayəndəsi İvona Mathovshaya 12:1, 1/2 final mərhələsində isə Niderland nümayəndəsi Cessiha Blazshaya 12:1 hesabları ilə vaxtından əvvəl qalib gəldi və turnirin final görüşünə vəsiqə qazandı.
Mariya Stadnik

Həlledici görüşdə onun rəqibi Kolumbiya nümayəndəsi Karolina Kastillo oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (10:0) və Poland Open beynəlxalq turnirinin qızıl medalına sahib oldu. Bu turnirdən sonra Mariya Stadnikin təlim-məşq toplanışları davam elədi və avqustda bütün diqqətlər XXXI Yay Olimpiya Oyunlarında oldu.XXXI Yay Olimpiya Oyunları 2016-cı ilin əsas turniri 5–22 avqustda Braziliyanın Rio-de-Janeyro şəhərində baş tutan XXXI Yay Olimpiya Oyunları idi. Karyerasında üçüncü dəfə olimpiadada çıxış edən Mariya Stadnik Ümumdünya Güləş Birliyi (UWW) tərəfindən turnirin əsas favoriti hesab olunurdu. Onun əsas rəqibi 2015-ci il Dünya Çempionatının final görüşündə məğlub olduğu Yaponiya nümayəndəsi Eri Tosaha idi. Mariya Stadnik Rio-de-Janeyro Olimpiadasında avqustun 17-də mübarizə apardı. Mariya Stadnikin 1/8 final mərhələsində rəqibi Argentina nümayəndəsi Patrisia Bermudez idi. Həmin görüşün onuncu saniyəsindəcə Mariya Stadnik rəqibinin ayağından tutdu və 30 saniyə ərzində beş dəfə çevirmə fəndini tətbiq elədi. Nəticədə Mariya Stadnik rəqibi üzərində vaxtından əvvəl 10:0 hesabı ilə qələbə qazandı 1/4 final mərhələsinə adladı.
Mariya Stadnik

Bu mərhələdə onun rəqibi Polşa nümayəndəsi İvona Mathovsha oldu. Bu görüşdə də Mariya Stadnik rəqibinə vaxtından əvvəl 10:0 hesabı ilə qalib gəldi və olimpiadanın yarım-final mərhələsinə adladı. Finala gedən yolda isə onun rəqibi Bolqarıstan nümayəndəsi Elitsa Yanhova oldu. Həmin görüşün birinci hissəsində 4:0 hesabı ilə qalib gələn Mariya Stadnik, növbəti hissədə rəqibi üzərində təmiz qələbə qazandı və Rio-de-Janeyro Olimpiadasının final görüşünə vəsiqə qazandı. Həlledici görüşdə onun rəqibi Yaponiya nümayəndəsi Eri Tosaha oldu. Bir il əvvəl Las-Veqas şəhərində baş tutan Dünya Çempionatının final görüşündə Mariya Stadnik rəqibinə gərgin idman mübarizəsi şəraitində baş tutan görüşün nəticəsində məğlub olmuşdu.